ดูกันจะจะ
ประเดี๋ยวจะหาว่า เลขล็อก
22 ม.ค. 2556

ประเดี๋ยวจะหาว่า เลขล็อก 
เพราะแฟนพันธุ์แท้สำนักงานสลากฯ เจอหวยออก 00 งวดปีใหม่ที่ผ่านมา พากันร้องจ๊าก บ่นให้ขรมทั้งเมืองว่าหวยอะไรออกมาได้ 00 
จนกูรูหลายคนฟันธงว่า เลขล็อกแน่ 
ผู้การโจ๊กพล.ต.ต.อรรถกฤษณ์ ธารีฉัตร ผู้อำนวยการสำนักงานสลากกินแบ่งรัฐบาล ไม่รอช้า ออกประกาศเชิญแฟนพันธุ์แท้และประชาชนทั่วไปร่วมเข้าชมการ ออกรางวัลงวดประจำวันที่ 1 ก.พ. 2556 ได้ที่ห้องป่าสัก หลวง โรง แรมโลตัส ปางสวนแก้ว ถนนห้วยแก้ว อ.เมืองเชียงใหม่ จ.เชียงใหม่ 
หวังให้ประชาชนในต่างจังหวัดได้มีโอกาสพิสูจน์ถึงความบริสุทธิ์ของกระบวนการออกรางวัลสลากด้วยตัวเอง
งานนี้ถือเป็นครั้งแรกในรอบหลายปีที่กองสลากหวนกลับมาออกสลากสัญจรอีกครั้ง
หลังจากที่ถูกกระทรวงการคลังห้ามออกหวยสัญจร เพราะกลัวว่าจะเป็นการมอมเมาประชาชน 
ส่วนแผนต่อไปเตรียมจะออกไปสัญจรที่ ภูเก็ต หนองคาย และชลบุรี กันต่อ
ใครข้องใจไปลุ้นรางวัลกันได้